RSM International

RSM (2015 წლამდე — RSM International) — საერთაშორისო ორგანიზაცია, რომელიც აერთიანებს დამოუკიდებელ აუდიტორულ, საბუღალტრო და საკონსულტაციო ფირმებს, რომლებიც უწევენ აუდიტორულ, საგადასახადო და საკონსულტაციო მომსახურებას კერძო და საჯარო კომპანიებს. RSM-ის ქსელის წევრი ფირმები კონსულტაციას უწევენ ისეთ საკითხებზე, როგორიცაა აუდიტი, გადასახადები, კონსულტაცია, რისკების მართვა, საერთაშორისო ფინანსური ანგარიშგება (IFRS), რესტრუქტურიზაცია, ტრანზაქციები, სხვადასხვა ფინანსური და ბიზნეს გადაწყვეტილებები.

RSM-ის უმსხვილესი წევრი ფირმებია RSM US (ყოფილი McGladrey) და RSM UK (ყოფილი Baker Tilly LLP).

ისტორია
RSM დაარსდა 1964 წელს, სახელწოდებით DRM (Dunwoody, Robson Rhodes, და McGladrey & Pullen). 1993 წელს ორგანიზაციაში მოხდა რესტრუქტურიზაცია, რომლის შედეგად ორგანიზაციამ შეიცვალა სახელი RSM International-ად. სიტყვა International ამოიღეს 2015 წლიდან.

RSM წარმოადგენს აკრონიმს. ისტორიულად მისი სახელწოდება მომდინარეობდა ორგანიზაციის სამი დამფუძნებელი წევრ-ორგანიზაციის ინიციალებიდან:

Robson Rhodes (გაერთიანებული სამეფო)
Salustro Reydel (საფრანგეთი)
McGladrey (აშშ)

2007 წლის 1 ივლისს დამფუძნებელი წევრი Robson Rhodes შეიძინა Grant Thornton-მა და შეერწყა მის ქსელს,"Auditors join forces to take on Big Four", The Daily Telegraph, 28 April 2007. ხოლო Salustro Reydel გაერთიანდა KPMG-თან. McGladrey, RSM US-ის წევრი ფირმა, დღესაც არის ქსელის ნაწილი.

2006 წლის იანვარში ჟან სტეფენსი გახდა საერთაშორისო საბუღალტრო ქსელის პირველი ქალი აღმასრულებელი დირექტორი ტოპ 10-ში.

2024 წლის აპრილში გამოცხადდა, რომ ერნესტ ჯონ ნედერი გახდება აღმასრულებელი დირექტორი 2024 წლის 1 ივნისიდან.

საქართველოში
„კაპტო ჯგუფი“, ამჟამინდელი RSM საქართველო 2008 წელს დაარსდა, სწრაფად განვითარდა და საქართველოს წამყვანი უდიტორული კომპანიების ათეულში დაიმკვიდრა მოწინავე ადგილი. თანამედროვე მიდგომებმა, სწრაფი რეაგირების უნარმა, სერვისის ხარისხზე და კლიენტზე ორიენტირებულობამ განაპირობება RSM საქართველოს განვითარების სწრაფი ტემპი. RSM-ი საქართველოში წარმოდგენილია 4 ოფისით და 70 თანამშრომლით.

RSM-ის კლიენტთა ბაზა, მოიცავს, როგორც ზრდაზე ორიენტირებულ სამეწარმეო ბიზნეს კომპანიებს, ისე  სხვადასხვა ბიზნეს სექტორში მოღვაწე წამყვან მულტინაციონალურ  ორგანიზაციებს და ფინანსურ ინსტიტუტებს, რომლებიც ფუნქციონირებენ,  როგორც ადგილობრივ, ისე გლობალურ ბაზარზე.

მნიშვნელოვანი ფაქტები
RSM-ი რეიტინგით რიგით მე-6 ერთ-ერთი ყველაზე მსხვილი აუდიტორული, საგადასახადო და საკონსულტაციო ქსელია.
RSM-ის ქსელს 120 ქვეყანაში ჰყავს წარმომადგენლობა, მათ შორის წარმოდგენილია მსოფლიოს 40 ყველაზე მსხვილ ბიზნეს ცენტრში.  
RSM-ის 820 ოფისში, რომლებიც განთავსებულია ამერიკაში, ევროპაში, აფრიკასა და აზიაში, დასაქმებულია 64,000-ზე მეტი პროფესიონალი თანამშრომელი.

რესურსები ინტერნეტში
 RSM Global
 RSM Global (Georgia)

სქოლიო

კატეგორია:საერთაშორისო საკონსულტაციო კომპანიები